**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

a Martfűi Városfejlesztési Nonprofit Kft. részére ideiglenes pénzeszközátadásra

Martfű Város Önkormányzata Képviselő-testületének

2014. március 25. ülésére

Előkészítette: Kontra Lajos pénzügyi irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztel Képviselő-testület!

Martfű Város Önkormányzatának Képviselő-testülete döntött a 2013. június 27-én megtartott ülésén, hogy a hulladékgazdálkodási közfeladatokat a Martfűi Városfejlesztési Nonprofit Kft. látja el. A tárgyi feltételek biztosításához bruttó 38. 000. 000 Ft tőketartalékot, valamint egyéb költségeire 2.000.000 Ft működési előleget visszatérítendő támogatásként biztosított, 85/2013.(VI.27.) Ö. határozatában. A 186/2013.(X.31.) Ö. határozatban 4 000 000.-Ft visszatérítendő támogatást biztosított az önkormányzat.

A hulladékgazdálkodási közszolgáltatás városunkban a megkötendő közszolgáltatási szerződés alapján 2014. április 1. napjával megkezdődik. Tekintettel arra, hogy az önkormányzat hulladékgazdálkodási közszolgáltatásáról szóló rendelete alapján a közszolgáltatási díj megfizetése természetes személyek esetén negyedéves, gazdálkodó szervezet esetében havi bontásban utólag kerül megfizetésre, így a Kft-nek a teljes körű bevétele leghamarabb júliusban realizálódik. A Kft szolgáltatási bevételeinek beszedéséig eltelt időtartamra, az egyéb bevételei (ÁFA) beérkezése megelőlegezésére, a fizetendő bér és járulékai, hulladék lerakási költségek megelőlegezésére további 15 millió Ft működési keretösszeg biztosítása szükséges előleg címen visszatérítendő támogatásként az általános tartalék terhére. A pénzigényt bemutatja a KFT ügyvezetője által elkészített feladat ütemezés és finanszírozás az előterjesztés 1. melléklete szerint.

A támogatási összeg igényt a KFT. Felügyelő Bizottsága megvizsgálta és az előterjesztés 2. melléklete szerint jóváhagyta.

Az Önkormányzat az alábbi határozati javaslat elfogadásával összesen 21 millió Ft működési előleget biztosított visszatérítendő támogatatásként a Martfűi Városfejlesztési Nonprofit Kft. részére.

Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

***Határozati javaslat:***

…./2014.(III.25.) Ö. határozat

a Martfűi Városfejlesztési Nonprofit Kft. részére ideiglenes pénzeszközátadásra

Martfű Város Önkormányzatának Képviselő-testülete megtárgyalta, és döntött a Martfűi Városfejlesztési Nonprofit Kft. hulladékgazdálkodási ágazat működtetésére visszatérítendő 15 millió Ft támogatás biztosításról a határozat 1. és 2. melléklete alapján az általános tartalék terhére. A felhasználására a feladatok felmerülési ütemében kerül sor.

Erről értesülnek:

1. Jász-Nagykun-Szolnok Megyei Kormányhivatal – Szolnok -
2. Martfűi Városfejlesztési Nonprofit Kft. - helyben, -
3. Önkormányzati képviselők – helyben -
4. Martfűi Polgármester Hivatal Pénzügyi és Adóügyi Iroda – helyben -
5. Martfűi Polgármester Hivatal Városfejlesztési és Üzemeltetési Iroda- helyben -
6. Irattár.

Martfű, 2014. március 17.

Dr. Kiss Edit

polgármester

Látta: Szász Éva

jegyző